CELEX: 62007CA0285
Language: et
Date: 2008-12-11 00:00:00
Title: Kohtuasi C-285/07: Euroopa Kohtu (esimene koda) 11. detsembri 2008 . aasta otsus (Bundesfinanzhofi (Saksamaa) eelotsusetaotlus) — A.T. versus Finanzamt Stuttgart-Körperschaften (Direktiiv 90/434/EMÜ — Aktsiate või osade piiriülene asendamine — Neutraalne maksustamine — Tingimused — EÜ artiklid 43 ja 56 — Liikmesriigi õigusnormid, mille kohaselt eeldab üleantud osade või aktsiate raamatupidamisliku väärtuse jätkuv kasutamine saadud uute osade või aktsiate puhul ja seega üleandmise maksustamise neutraalsus selle väärtuse kandmist välismaise omandava äriühingu maksubilanssi — Kooskõla)

7.2.2009   
            
            
               ET
            
            
               Euroopa Liidu Teataja
            
            
               C 32/3
            
         Euroopa Kohtu (esimene koda) 11. detsembri 2008. aasta otsus (Bundesfinanzhofi (Saksamaa) eelotsusetaotlus) — A.T. versus Finanzamt Stuttgart-Körperschaften
   (Kohtuasi C-285/07) (1)
   
   (Direktiiv 90/434/EMÜ - Aktsiate või osade piiriülene asendamine - Neutraalne maksustamine - Tingimused - EÜ artiklid 43 ja 56 - Liikmesriigi õigusnormid, mille kohaselt eeldab üleantud osade või aktsiate raamatupidamisliku väärtuse jätkuv kasutamine saadud uute osade või aktsiate puhul ja seega üleandmise maksustamise neutraalsus selle väärtuse kandmist välismaise omandava äriühingu maksubilanssi - Kooskõla)
   (2009/C 32/05)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Kaebuse esitaja: A.T.
   
      Vastustaja: Finanzamt Stuttgart-Körperschaften
   
      Menetluses osales: Bundesministerium der Finanzen
   Kohtuasja ese
   Eelotsusetaotlus — Bundesfinanzhof — Nõukogu 23. juuli 1990. aasta direktiivi 90/434/EMÜ eri liikmesriikide äriühingute ühinemise, jaotumise, eraldumise ja osade või aktsiate asendamise puhul rakendatava ühise maksustamissüsteemi kohta (EÜT L 225, lk 1; ELT eriväljaanne 09/01, lk 142) artikli 8 lõigete 1 ja 2 ning EÜ artiklite 43 ja 56 tõlgendamine — Aktsionär või osanik, kes saab omandavas äriühingus osaluse omandatava äriühingu osaluse vahetuse teel — Omandatava äriühingu aktsionäri või osaniku maksustamine — Maksuõigus liikmesriigis, mis seab aktsionäri või osaniku võimaluse hinnata omandatav osalus raamatupidamisliku väärtusega (Buchwertansatz) sõltuvusse tingimusest, et omandav äriühing hindab üleantud vara ka ise raamatupidamisliku väärtusega (doppelte Buchverknüpfung)
   Resolutiivosa
   Nõukogu 23. juuli 1990. aasta direktiivi 90/434/EMÜ eri liikmesriikide äriühingute ühinemise, jaotumise, eraldumise ja osade või aktsiate asendamise puhul rakendatava ühise maksustamissüsteemi kohta artikli 8 lõigetega 1 ja 2 on vastuolus liikmesriigi õigusnormid, mille kohaselt viib aktsiate või osade asendamine selleni, et maksustatakse omandatava äriühingu osanike või aktsionäride kapitalikasum — mis vastab erinevusele üleantud osade algse soetamiskulu ja nende turuväärtuse vahel –, välja arvatud siis, kui omandav äriühing kajastab üleantud osasid või aktsiaid oma maksubilansis nende ajaloolises raamatupidamislikus väärtuses.
   
      (1)  ELT C 247, 20.10.2007.